YOʻLOVChILAR TAShISh YOʻNALIShLARINI JOYLAShTIRISh UChUN TENDERLAR OʻTKAZISh TIZIMINI TAKOMILLAShTIRISh TOʻGʻRISIDA
(resolution, 2021-12-06)

Yoʻlovchilar tashish yoʻnalishlarida band boʻlgan avtomobilda tashuvchilarni tender boʻyicha tanlash mexanizmini takomillashtirish, shuningdek avtomobil transportida yoʻlovchilar va bagaj tashish qoidalarini tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston avtomobil va daryo transporti agentligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari yoʻlovchilar tashish yoʻnalishlarini joylashtirish uchun tenderlar oʻtkazishda qonun hujjatlari talablariga qatʼiy rioya etilishini taʼminlasinlar. 3. Oʻzbekiston Respublikasi Monopoliyaga qarshi kurashish qoʻmitasi tenderlar oʻtkazishda raqobat toʻgʻrisidagi qonun hujjatlariga rioya etilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin. 3. Vazirlar Mahkamasining 2003-yil 4-noyabrdagi 482-son qarori (Oʻzbekiston Respublikasi QT, 2003-y., 11-son, 108-modda) bilan tasdiqlangan Avtomobil transportida yoʻlovchilar va bagajni tashish qoidalari 6-bandining sakkizinchi xatboshidagi “belgilangan shakldagi” soʻzlari “qatʼiy hisobda turadigan” soʻzlari bilan almashtirilsin; 4. Vazirlar Mahkamasining 2006-yil 31-yanvardagi 11-son qarori (Oʻzbekiston Respublikasi QT, 2006-y., 1-son, 6-modda) bilan tasdiqlangan Toshkent shahrida yoʻlovchilar tashish yoʻnalishlarini joylashtirish uchun ochiq tenderlarni tashkil etish va oʻtkazish toʻgʻrisidagi nizomda: a) 2-band quyidagi tahrirda bayon qilinsin: “2. Tashuvchiga tender oʻtkazilmasdan yoʻnalishda ishlash huquqining birkitilishiga yoʻl qoʻyilmaydi, quyidagi holatlar bundan mustasno: yangi yoʻnalish ochilgandan keyin uch-toʻrt oy mobaynida yangi yoʻnalishda avtotransport vositalarining muntazam sinov ishlari bajarilishi; koʻcha-yoʻl tarmogʻida oldindan kutilmagan vaziyatlarda, ayrim uchastkalar, transport uzellari va maydonlari yopilganda vaqtinchalik yoʻnalishlar joriy etilishi; yoʻnalishlarning tashkilotlar buyurtmalari boʻyicha soatbay haq toʻlash asosida bajarilishi; dam olish zonalari, sport-sogʻlomlashtirish komplekslari, yarmarkalarning faoliyat koʻrsatish davrida mavsumiy yoʻnalishlar tashkil etilishi; maxsus yoʻnalishlar (tashkilotlar xodimlarini ishga olib borish va ishdan olib ketish kabilar uchun) tashkil etish”; b) 6-band quyidagi tahrirda bayon qilinsin: “6. Tender kamida ikki qatnashchi mavjud boʻlgan taqdirda oʻtkaziladi. Tenderda qatnashish uchun buyurtmanomalar mavjud boʻlmaganda yoxud unda atigi bir nafar tashuvchi qatnashganda Departament ushbu Nizomda nazarda tutilgan tartibda takroriy tender tashkil etishi kerak, bunda yoʻnalishlar paketiga yoki yoʻnalishga qoʻyiladigan talablarning qayta koʻrib chiqilishiga yoʻl qoʻyiladi. Agar takroriy tenderni oʻtkazishda yoʻnalishga (yoʻnalishlar paketiga) yana atigi bir nafar tashuvchi talabgor boʻlsa, tender komissiyasi ushbu tashuvchiga yoʻnalishda (yoʻnalishlar paketida) ishlash huquqini mazkur tashuvchining tender takliflari qoʻyilayotgan talablarga muvofiq boʻlgan taqdirda birkitib qoʻyish huquqiga egadir”.